Í hesum døgum eru tað nógvar kommunur, ið boða frá lækking av skattaprosentinum næsta ár. Kvívíkar kommuna hevur valt at ganga ein annan veg. Ístaðin fyri at lækka skattin, hevur bygdaráðið gjørt av–sum tann fyrsta kommunan í landinum-at bjóða ókeypis barnaansing og frítíðarpláss til allar barnafamiljur. Hetta fevnir sjálvandi bert um børn, sum verða ansaði í kommunala stovninum í Kvívík. Fólkatalið í Kvívíkar kommunu hevur so at siga staðið í stað í nógv ár. Bygdaráðið ynskir tí at fáa nýggjar borgarar at venda eyguni móti Kvívík og hinum fýra bygdunum í kommununi, Válinum, Stykkinum, Leynum og Skælingi. Kommunan hevur sera góðar umstøður at taka ímóti barnafamiljum og hevur fyri fáum árum síðani bygt nýggjan dagstovn, eins og skúlin varð umvældur og útbygdur fyri umleið 10 árum síðani. Umleið 60 børn ganga á dagstovninum, sum hevur pláss fyri næstan 100 børnum. Sama er við skúlanum, har tað ganga umleið 50 næmingar, men skúlin hevur pláss fyri nógv fleiri. Barnansingin kostar í løtuni 1.900 krónur fyri fyrsta barnið, meðan systkinafrádrátturin er 25 prosent. Fyri frítíðarskúlan verður rindað 1.100 krónur fyri hvørt barnið. Frá ársskiftinum verður barnaansingin í Kvívíkar kommunu ókeypis fyri tey, sum hava børnini gangandi í kommunala stovninum í Kvívík. Ímynda vit okkum eina familju við trimum børnum, har tvey ganga á dagstovni og eitt í frítíðarskúla, so sparir familjan 4.150 krónur um mánaðin, ið svarar til slakar 50.000 skattafríar krónur um árið. Hevur familjan fýra børn upp til átta-níggju ára aldur, har eitt gongur í frítíðarskúla og hini í dagstovni, er árliga sparingin umleið 66.000 krónur. Kostnaðurin av at veita ókeypis ansing í kommununi svarar umleið til at lækka skattaprosentið við einum prosentstigi. Skattaprosentið er í løtuni 21 prosent, og barnafrádrátturin 4.000 krónur um árið. Kvívíkar kommuna hevur nógv tøk grundstykki, so tað er laga manni hjá ungum familjum at ogna sær egin hús í kommununi. Í komandi fíggjarætlan eru tríggjar mió. krónur settar av til eina nýggja útstykking í Kvívík, har tað verður pláss fyri upp til 10-12 sethúsum. Í Leynum eru í løtuni seks grundstykki tøk, á Skælingi fýra og á Válinum eitt grundstykki. Umframt stóra útstykking í Kvívík, eru aðrar ætlanir, sum antin eru í gongd ella verða settar í verk í næstum. Eitt nú nýggjar bátabrúgvar til bátahylin á Válinum, vetrarfriðing av Válinum, víðkan av kirkjugarðinum í Kvívík, asfaltering av vegum og uppseting av vesum við Leynasand. Til tess at betra um borgaratænastuna hevur bygdaráðið gjørt av at gera bygnaðarbroytingar, sum fara at styrkja um umsitingina í kommununi. Í løtuni er ein skrivari í starvi trýfjórðingstíð, meðan bókhald og annað er útveitt. Ætlanin er at taka hendan partin inn, og at seta skrivara í fulla tíð við víðkaðum uppgávum. Borgarstjórin, sum í løtuni er í fullari tíð, fer ístaðin niður í hálva tíð. Bygdaráðið er komið til ta niðurstøðu, at borgararnir í kommununi fáa eina betri tænastu við eini styrktari umsiting. -Vit ynskja at lívga um okkara borgarar við at bjóða teimum eina betri tænastu. Tað meta vit, at vit fáa við at gera hesar broytingar, sigur Dánjal Petur Müller, borgarstjóri, sum hevur eitt samt bygdaráð aftan fyri seg. Kvívíkar kommuna hevur somuleiðis ætlanir um at styrkja eldratænastuna við at veita eitt dagtilboð til teir eldru borgararnar í kommununi. Hetta skal sjálvandi gerast í samstarvi við heimatænastuna VEKS, ið er eitt samstarv millum Vestmanna, Eiðis, Kvívíkar og Sunda kommunur. Fíggjarætlanin hjá Kvívíkar kommunu fyri 2016 javnvigar við stívum 22,4 mió. krónum. Fyri 2015 var hetta talið stívar 22,3 mió. krónur. Kommunan er væl fyri, og skuldin er slakar 11 mió. krónur, svarandi til væl undir helmingin av eini álíkning. Fyri fimm árum síðani var skuldin nærum tvífalt so stór. Sostatt er Kvívíkar kommuna í dag ógvuliga væl fyri fíggjarliga. Jólatræ og jólahugni í Kvívík Lagt út mikudagin, 25 november 2015 08: 08 Fyrsta sunnudag í advent 29. nov. Kl 15: 30 Jólatræið við Kulluna verður tendrað Maria Jørdal Niclasen, prestur, sigur nøkur orð Syngja nakrar felags sangir Kl 16: 00 Skótarnir bjóða til jólahugna í Glæmuni Kaffimunnur Úlvar og skótar framføra Lutaseðlasølu, -nógvir góðir vinningar Fyrsta vitjanin hjá jólamanninum í Kvívík í ár, vóna vit... Vælkomin KFUM-skótabólkurin í Kvívík & Kvívíkar Kommuna Lagt út mánadagin, 16 november 2015 09: 29 Í samband við kunnandi átøk um sálar heilsu og sálarsjúku, skipar Økispsykiatriin á Psykiatriska deplinum á Landssjúkrahúsinum fyri næsta fundinum í røðini. Almenni fyrilesturin um tunglyndi, verður á Felagsskúlanum á Oyrarbakka týskvøldið 24. novembur kl. 19 Tormóður Stórá leiðandi yvirlækni og serlækni innan psykiatri á Psykiatriska deplinum, kemur at halda fyrilestur um evnið. Greitt verður eisini frá um egnar upplivingar við tunglyndi Høvi verður at seta spurningar og kaffi verður í steðginum. Øll eru hjartaliga vælkomin Økispsykiatriin/Psykiatriski depilin á Landssjúkrahúsinum Skattalistin 2014 liggur frammi. Lagt út hósdagin, 05 november 2015 09: 37 Skattalistin fyri Kvívíkar kommunu, árið 2014, liggur frammi til alment eftirlit á kommunuskrivstovuni í arbeiðstíðini, frá hósdegnum tann 5. november 2015 til hósdagin tann 19. november 2015 Á happingarkafé í Kvívík Lagt út mikudagin, 04 november 2015 13: 39 Kvívíkar skúli gjørdi nógv burtur úr evnisdegnum um happing, mikudagin 21. oktober. Næmingarnir vórðu bodnir á kafé, har teir á ymsan hátt arbeiddu við evninum, og har vóru teir allan dagin. Allir skúlar høvdu evnisdag um happing eftir boðum frá Mentamálaráðnum, og summir skúlar gjørdu meiri burturúr enn aðrir, eitt nú Kvívíkar skúli Lagt út mánadagin, 26 oktober 2015 10: 27 Bygdaráðsfundurin sum er lýstur at verða 02.11. 2015, verður ístaðin 09.11. 2015. Nú er verkætlanin "Víkingagarðurin í Kvívík" byrjað. Lagt út mikudagin, 21 oktober 2015 16: 19 Hetta er ein stór verkætlan, sum tekur støði í gamla Víkingagarðinum, sum í Kvívík verður kallaður "Útgrevsturin niðri á Toft". Ætlanin er at byggja Víkingagarðin í fullari stødd, soleiðis sum hann var í Víkingatíðini. Poul Hansen í Havn, sum er stigtakarin til verkætlanina sigur, at hann er sera spentur at fara til verka í Kvívík. Men tað skal nógv fyrireikingararbeiðið til eina tílíka verkætlan, og tí skal man eisini rokna við, at partar av arbeiðinum fara at taka tíð. Í løtuni arbeiða handverkarar í Íslandi við at gera langhúsið klárt, og væntast tað liðugt um einar 14 dagar. Tað skal síðani flytast til Føroya. Handverkararnir hava staðið í læru hjá kenda serfrøðinginum Gunnar Bjarnasson, sum andaðist í september mánaða í 2014. Tað er arbeiðstakarin Zakarias Jacobsen í Leynum, sum er byrjaður at grava vegin til Víkingagarðin, og innan leingi byrjar Jákup Andrias Joensen (jackie) uppá grótlaðingararbeiðið. Vit í Kvívíkar kommunu eru sera fegin um verkætlanina, og vænta at ferðavinnan kemur at økjast í Norðurstreymoyar økinum, sigur Dánjal Petur Müller borgarstjóri. Tíðindastubbi: Lagt út mánadagin, 19 oktober 2015 17: 53 Í samband við virksemi hjá Økispsykiatriini í Norðstreymi, skipar Psykiatriski depilin fyri eini røð av fyrilestrum komandi mánaðirnar. Fyrilestrarnir verða í felagsskúlanum á Oyrabakka. Ætlanin er, at skipa fyri 5 fyrilestrum, har fokus verður sett á sálarheilsu og sálarsjúk, hvørji eru eyðkennini, hvar kann ein venda sær og hvørja hjálp kann ein fáa. Eins og við øllum øðrum sjúkum er umráðandi at fáa staðfest so tíðliga sum gjørligt, um talan er um sjúku, so viðkomandi kann fáa skjóta og rætta viðgerð. Fyrsti almenni fyrilesturin um sálarsjúku og sálarheilsu, verður á Felagsskúlanum á Oyrarbakka hóskvøldið 22. oktobur kl. 19 Tormóður Stórá leiðandi yvirlækni og serlækni innan psykiatri á Psykiatriska deplinum, kemur at halda fyrilestur um evnið. Høvi verður at seta spurningar og kaffi verður í steðginum. Øll eru hjartaliga vælkomin Økispsykiatriin/Psykiatriski depilin. Vegarbeiðið í Kvívíks Klivunum Lagt út mánadagin, 12 oktober 2015 15: 32 Landsverk er nú byrjað at umvæla vegaíbindingina í Kvívíks Klivum. Tað er ZRJ maskinur úr Leynum sum gera arbeiðið fyri Landsverk, og verður hesin fyrsti parturin av arbeiðinum mettur at kosta 3 mió. kr., og verður væntandi liðugur í ár. Vegaførðingin frá landsvegnum til Kvívíkar er sera trupul bæði hjá bilum, fólki til gongu og við súkklu. Tí hava Landsverk og Kvívíkar kommuna í eina tíð arbeitt við einari heildarferðsluætlan, sum kann betra farleiðina millum Stykki og Kvívík, har børn dagliga ferðast millum skúla og heim. Av tí at peningur enn ikki er játtaður til seinnu helvtina av arbeiðinum, uml. 4,5 mió. kr., hevur Kvívíkar kommuna heitt á landstýrismannin í samferðslumálum og løgtingsins fíggjarnevnd, um at játta pening til Landsverk so øll ferðslutrygdarætlanin kann fremjast. Dánjal Petur Müller borgarstjóri vónar, at peningurin verður játtaður, soleiðis at arbeiðið kann halda fram til alt er liðugt. Luttøkugjaldið fyri hvørja lærugrein skal gjaldast á konto í EIK: 9181–1223587, viðmerk navn og skeið. Løgtingsval verður týsdagin. 01. september 2015. Í Kvívíkar kommunu verður valt á hesum støðum: Fyri bygdirnar Skælingur, Leynar, Stykkið og Kvívík, fer valið fram í Kvívíkar skúla, Frammi í Gerði 6, í Kvívík. Heimaval: Veljarar, sum vegna sjúku ella vantandi førleika ikki kunnu møta við valstaðið, kunnu velja heima í seinasta lagi mánadagin 31. august 2015 við at boða kommunuskrivstovuni frá, innan kl. 1500, ella hjá valnevndini á tlf. 27 24 50. Valkort: Valkort verða send teimum sum standa á vallistanum. Hevur tú verið búsitandi í Kvívíkar Kommunu, skal umsóknin sendast til This email address is being protected from spambots. You need JavaScript enabled to view it. , og ringjast kann eisini til Dánjal Petur, tel. Lesandi uttanlands verða eftir áheitan upptikin á vallistan í tí kommunu, har tey seinast hava verið skrásett í fólkayvirlitinum. Fyri at verða tikin upp á vallistan, skal veljarin senda inn umsókn, og skal kommunan hava tikið avgerð um upptøku á vallistan í seinasta lagi 3 vikur áðrenn valdagin. Veljarar, ið hava havt tilhald uttan fyri Føroyar í meira enn 8 ár, kunnu ikki koma á vallista. Upptøka á vallistanum er galdandi í 2 ár frá tí degi, avgerðin um upptøku er tikin. Kommunurnar skulu boða Landsfólkayvirlitinum frá avgerðum um upptøku av veljarum á vallista. Landsfólkayvirlitið førir eitt savnað yvirlit av tílíkum veljarum. Lagt út mikudagin, 05 august 2015 20: 35 Í sambandið við at Kvívíkar kommuna arbeiðir við at vetrarfriða Kvívíkar bygd fyri seyði, er neyðugt at stoypa og leggja nýggj rulluportur. Tað er orsøkin til, at neyðugt er at steingja Junkaravegin í kvøld 5. august og til arbeiðið er liðugt. Arbeitt verður uttan íhald, og vegurin verður latin uppaftur so skjótt arbeiðið er liðugt. Tað er Jógvan Hermansen, ið stendur fyri og skipar arbeiðið, afturat sær hevur hann fleiri ungar góðar kreftir. Tey "ungu í arbeiði" bera hegnpelar niðan til støðuna, har hegnast skal. Hegnast skulu uml. Teir byrja skjótt uppá arbeiðið. Kvívíkar bygd er ikki stór til ummáls, og hetta ger arbeiðið at fáa bygdina vetrarfriðaða avmarkað. Ætlanin er, at arbeiðið skal verða liðugt 25. oktober tá seyðurin annars eigur bøin. KUNNGERÐ UM FÓLKATINGSVALIÐ HÓSDAGIN 18. JUNI 2015 Fyri bygdirnar Skælingur, Leynar, Stykkið og Kvívík, fer valið fram í Kvívíkar skúla, Frammi í Gerði 6, í Kvívík. Fyri bygdina Válin, fer valið fram í Ídráttarhøllini Hallarvegur 16 í Vestmanna. 27 24 50. Brævatkvøður skulu verða valnevndini í hendi innan valiðbyrjar, áðrenn kl. 09.00, hósdagin 18. juni 2015. Valkort: Valkort vera send við postinum og um persónur, sum heldur seg hava valrætt ikki fær valkort sendandi, verður viðkomandi biðin um atvenda sær til kommunu skrivstovuna. Byrjað verður við morgunmati klokkan 09.00 í Glæmuni í Kvívík, skúlanum í Leynum og á Válinum. Bygdafólkið á Skælingi, á Stykkinum og í Leynum møta í skúlanum í Leynum. Bygdafólkið á Válinum møta í skúlanum á Válinum. Skipað verður fyri bussflutningi frá bussskýlinum í Kvívík kl. 14.00 og til Skeiðsskarð norðanvert Sornfelli, og heim aftur. Eftir túrin, fáa vit góða suppu í Áarlon, sum Gunndur hevur gjørt. . Undir leiðslu av Jóhannes Bláfoss hava næmingarnir við áhuga arbeitt við møblapolstring, og sigast má, at arbeiðið er væl úr hondum greitt. Tey hava fingið undirvísing 8 tímar um vikuna í 10 vikur. Kvívíkar kommuna útskrivaði búmerkja kapping, har uppskotini skuldu verða inni 2. mars 2015. Tað gjørdist skjótt greitt, at vit øll vóru samd um vinnara uppskotið. Hann hevur lisið um Kvívíkar kommunu og fingið hugskot úr tí, hann hevur lisið. Allir borgarar eru bodnir til morgunmat fríggjadagin 20. mars frá klokkan 8: 30, tá bygdaráðið eisini fer at avdúka nýtt búmerki fyri kommununa. Nýtt búmerki avdúkast í Kvívík undir sólarmyrking Lagt út sunnudagin, 08 marts 2015 10: 10 Yvir 40 uppskot komu inn til kappingina um nýtt búmerki til Kvívíkar kommunu, sum bygdaráðið skrivaði út herfyri. Kvívíkar kommuna, sum telir umleið 580 fólk, fevnir um bygdirnar Válurin, Kvívík, Stykkið, Leynar og Skæling. Barnaverndar-umsitingin húsast í hølunum hjá Sunda kommunu á Oyrarbakkavegi 3 á Oyrarbakka. Teldupostur: This email address is being protected from spambots. Arbeiðið við barnavernd skal tryggja, at børn, sum liva undir við viðurskiftum, ið kunnu skaða teirra heilsu og menning, fáa neyðuga hjálp og umsorgan í rættari tíð, og at hjálpa teimum við at fáa ein tryggan uppvøkstur. Tænasturnar hjá VEKS fevna um: Umlætting og bústað á røktarheimi/sambýli Heimahjálp Heimasjúkrarøkt Venjingar/ergo- og fysioterapi Fyrbyrgjandi heimavitjan til 75 ár og eldri. You need JavaScript enabled to view it. Kommunuskrivstovan um jóla- og nýggjárshøgtíðina Lagt út hósdagin, 18 desember 2014 11: 51 Í sambandi við jóla- og nýggjárshøgtíðina verður kommunuskrivstovan stongd frá og við mánadegi 22. desember 2014. Sáttmáli um bátahylin á Válinum undirskrivaður Lagt út týsdagin, 25 november 2014 14: 28 Kvívíkar kommuna hevur í dag undurskriva sáttmála við Sp/f Maskingrevstur í Streymnesi um at gera bátahylin á Válinum. Tilfarið liggur omanfyri Kvívíkar bygd tætt við landsvegin. Tá verjugarðarnir eru gjørdir, er eftir at leggja bátabrúgvar út. Skúlin og bussleiðin hava ikki klárað at nøktað eina rímiliga bíðitíð eftir skúlatíð. Avtalan við Sp/f ABC Flutning er í fyrista umfari galdandi árið út, men kann leingast fram til komandi summar. Við útstykkingini Frammi í Gerði hevur Kvívíkar kommuna lagt støðið undir møguleikanum at gera fleiri grundøkir í sama umráði. Leiðari settur fyri Heimatænastuna í VEKS Lagt út leygardagin, 06 september 2014 08: 33 Stýrið fyri Heimatænastuna í VEKS hevur sett Niels A. Joensen í nýggja starvið sum leiðari fyri Heimatænastuna í VEKS. VEKS samstarvið umfatar Vestmanna-, Eiðis-, Kvívíkar- og Sunda kommunur og talan er um 20 bygdir, uml. Fíggjarætlanin byggir á verandi virksemi á økinum. (í teltinum) Frá kl. 23.00 til 03.30 verður sera vælsvingandi dansur við Føroyakenda Hans Jacob Hjelm og vinmonnum Eisini verður møguleiki at keypa sær ymiskt til matna so sum grillaðar búffar v/tilhoyri, turran fisk, kaffi, té, vaflur, toast og ymiskt at sløkkja tostan við. Brúgvin er nú í góðum standi, og klárar tungu ferðsluna í økinum. Fólk frá kommununi hevur staðið fyri arbeiðinum, við hjálp frá Articon. Tørvur er á at fáa stórar lastbilar út í Nesi eftir alifiski og við tilfari til alifyritøkuna. Allur alilaksur sum fyritøkan P/F Luna hevur á fjørðinum verður blóðgaður úti í Nesi. Síðani liggur økið brakk í 2 mánaðir, til felagið aftur setur smolt út. Fiskurin, sum verður blóðgaður á staðnum, verður koyrdur við treylarum til Sørvágs, har hann verður góðskaður. Summarfrí Lagt út mánadagin, 21 juli 2014 02: 41 Kommunuskrivstovan er stongd vegna Summarfrí. Nýggj útstykking í Kvívík Lagt út mánadagin, 26 mai 2014 12: 53 Í gjár skrivaðu Kvívíkar kommuna og J & K Petersen undur sáttmála í samband við nýggja útstykking í Kvívík. Tummas Marni Joensen hevur fyrilestur um Kvívíkar kommunu í 100 ár. Kvívíkar kvøldskúli Lagt út hósdagin, 27 marts 2014 17: 08 Árliga framsýningin hjá kvøldskúlanæmingum verður í Kvívíkar skúla sunnudagin 6. apríl. Ætlanin er at brúka komandi dagarnar til at fáa vanligu kunningina frá gomlu heimasíðuni yvir á ta nýggju.